62025CO0137_INF
Digriet tal-Qorti tal-Ġustizzja (Is-Sitt Awla) tal‑10 ta’ Novembru 2025 –[Woluc] (
i
)
(Kawża C‑137/25)
“Rinviju għal deċiżjoni preliminari – Artikolu 99 tar-Regoli tal-Proċedura tal-Qorti tal-Ġustizzja – Risposta li tista’ tiġi dedotta kjarament mill-ġurisprudenza – Protezzjoni tal-konsumaturi – Direttiva 93/13/KEE – Klawżoli inġusti fil-kuntratti konklużi mal-konsumaturi – Effetti tal-konstatazzjoni tan-natura inġusta ta’ klawsola – Kuntratt ta’ self ipotekarju ddenominat f’munita barranija – Determinazzjoni tar-rata tal-kambju bejn il-muniti – Element inġust ta’ klawżola ta’ konverżjoni – Artikolu 267 TFUE – Leġiżlazzjoni li timponi fuq qorti inferjuri l-obbligu li tikkonforma ruħha mal-evalwazzjonijiet ta’ qorti superjuri – Prinċipju ta’ supremazija tad-dritt tal-Unjoni – Obbligi tal-qorti nazzjonali”
1.
Dritt tal-Unjoni Ewropea – Supremazija – Leġiżlazzjoni nazzjonali li tobbliga lil qorti inferjuri tikkonforma ruħha mal-evalwazzjonijiet ta’ qorti superjuri – Evalwazzjonijiet li jmorru kontra l-interpretazzjoni tad-dispożizzjonijiet tad-dritt tal-Unjoni mogħtija mill-Qorti tal-Ġustizzja – Inammissibbiltà
(Artikolu 267 TFUE)
(ara l-punti 23 sa 35, u d-dispożittiv 1)
2.
Domandi preliminari – Talba mressqa lill-Qorti tal-Ġustizzja – Obbligu ta’ rinviju – Leġiżlazzjoni nazzjonali li tobbliga lil qorti inferjuri tikkonforma ruħha mal-evalwazzjonijiet ta’ qorti superjuri – Evalwazzjonijiet li jmorru kontra l-interpretazzjoni tad-dispożizzjonijiet tad-dritt tal-Unjoni mogħtija mill-Qorti tal-Ġustizzja – Assenza ta’ obbligu ta’ rinviju għall-qorti inferjuri
(Artikolu 267 TFUE)
(ara l-punti 37 sa 42, u d-dispożittiv 2)
Dispożittiv
1)
Il-prinċipji ta’ effettività u ta’ supremazija tad-dritt tal-Unjoni għandhom jiġu interpretati fis-sens li jipprekludu leġiżlazzjoni nazzjonali li tipprovdi li l-evalwazzjonijiet ta’ dritt magħmula minn qorti tal-appell jorbtu lill-qorti tal-ewwel istanza li lilha l-kawża tkun ġiet irrinvijata għal eżami mill-ġdid, meta din tal-aħħar tqis li dawn l-evalwazzjonijiet imorru kontra l-interpretazzjoni tal-Artikolu 6(1) u tal-Artikolu 7(1) tad-Direttiva tal-Kunsill 93/13/KEE tal-5 ta’ April 1993 dwar klawżoli inġusti f’kuntratti mal-konsumatur, kif tirriżulta minn deċiżjoni tal-Qorti tal-Ġustizzja li magħha hija jkollha l-intenzjoni tikkonforma ruħha.
2)
L-Artikolu 267 TFUE u l-prinċipju ta’ supremazija tad-dritt tal-Unjoni għandhom jiġu interpretati fis-sens li qorti nazzjonali tal-ewwel istanza li tiddeċiedi fil-kuntest ta’ proċedura ta’ rinviju għal eżami mill-ġdid, li għaliha d-dritt nazzjonali jobbligaha tikkonforma ruħha mal-evalwazzjonijiet legali magħmula mill-qorti tal-appell li tkun iddeċidiet dwar dan ir-rinviju, ma hijiex obbligata tagħmel domanda preliminari lill-Qorti tal-Ġustizzja qabel ma twarrab dawn l-evalwazzjonijiet jekk hija tqishom kuntrarji għall-interpretazzjoni ċara tal-Artikolu 6(1) u tal-Artikolu 7(1) tad-Direttiva 93/13 li tirriżulta minn deċiżjoni tal-Qorti tal-Ġustizzja.
(
i
)	L-isem ta’ din il-kawża huwa fittizju. Dan l-isem ma jikkorrispondi għall-isem reali ta’ ebda waħda mill-partijiet fil-proċedura.